# Doložka zlučiteľnosti

**návrhu právneho predpisu s právom Európskej únie**

**1. Predkladateľ právneho predpisu:** poslanec Národnej rady Slovenskej republiky ......

**2. Názov návrhu právneho predpisu:** Návrh zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa mení zákon č. 462/2003 Z. z. o náhrade príjmu pri dočasnej pracovnej neschopnosti zamestnanca a o zmene a doplnení niektorých zákonov v znení neskorších predpisov

**3. Problematika návrhu právneho predpisu:**

 a) je upravená v práve Európskej únie:

*- primárnom:*

Problematika návrhu zákona je upravená v primárnom práve Európskej únie, a to v čl. 48, 151, 153 a 288 Zmluvy o fungovaní Európskej únie (Ú. v. EÚ C 83, 30. 3. 2010).

*- sekundárnom (prijatom po nadobudnutí platnosti Lisabonskej zmluvy, ktorou sa mení a dopĺňa Zmluva o Európskom spoločenstve a Zmluva o Európskej únii - po 30. novembri 2009):*

*1. legislatívne akty -*  nie je upravená,

*2.* nelegislatívne akty - nie je upravená,

- *sekundárnom (prijatom pred nadobudnutím platnosti Lisabonskej zmluvy, ktorou sa mení a dopĺňa Zmluva o Európskom spoločenstve a Zmluva o Európskej únii - do 30. novembra 2009):*

**K čl. I**

* + Nariadenie Európskeho parlamentu a Rady 883/2004 z 29. apríla 2004 o koordinácii systémov sociálneho zabezpečenia (Mimoriadne vydanie Ú. v. EÚ, kap. 05/zv. 05) v platnom znení,
	+ Nariadenie Európskeho parlamentu a Rady (ES) č. 987/2009, ktorým sa stanovuje postup pre vykonávanie nariadenia (ES) č. 883/2004 o koordinácii systémov sociálneho zabezpečenia (Ú. v. EÚ L 284, 30.10.2009) v platnom znení,
	+ Smernica Rady 79/7/EHS z 19. decembra 1978 o postupnom vykonávaní zásady rovnakého zaobchádzania s mužmi a ženami vo veciach súvisiacich so sociálnym zabezpečením (Mimoriadne vydanie Ú. v. EÚ, kap. 05/zv. 01),
	+ Smernica Rady 86/613/EHS z 11. decembra 1986 o uplatňovaní zásady rovnakého zaobchádzania s mužmi a ženami vykonávajúcimi činnosť ako samostatne zárobkovo činné osoby vrátane činnosti v poľnohospodárstve a o ochrane samostatne zárobkovo činných žien počas tehotenstva a materstva (Mimoriadne vydanie Ú. v. EÚ, kap. 05/zv. 01),
	+ Smernica Rady 92/85/EHS z 19. októbra 1992 o zavedení opatrení na podporu zlepšenia bezpečnosti a ochrany zdravia pri práci tehotných pracovníčok a pracovníčok krátko po pôrode alebo dojčiacich pracovníčok (desiata samostatná smernica v zmysle článku 16 ods. 1 smernice 89/391/EHS) (Mimoriadne vydanie Ú. v. EÚ, kap. 05/zv. 02) v znení Smernica Európskeho parlamentu a Rady 2007/30/ES z 20. júna 2007 (Ú. v. EÚ L 165, 27.6.2007),
	+ Smernica Rady 96/34/ES z 3. júna 1996 o rámcovej dohode o rodičovskej dovolenke uzavretej medzi UNICE, CEEP a ETUC (Mimoriadne vydanie Ú. v. EÚ, kap. 05/zv. 02),
	+ Smernica Rady 97/75/ES z 15. decembra 1997, ktorou sa mení, dopĺňa a rozširuje smernica 96/34/ES o rámcovej dohode o rodičovskej dovolenke, uzavretej medzi UNICE, CEEP a ETUC, na Spojené kráľovstvo Veľkej Británie a Severného Írska (Mimoriadne vydanie Ú. v. EÚ, kap. 05/zv. 03),
	+ Smernica Rady 2000/43/ES z 29. júna 2000, ktorou sa zavádza zásada rovnakého zaobchádzania s osobami bez ohľadu na rasový alebo etnický pôvod (Mimoriadne vydanie Ú. v. EÚ, kap. 20/zv. 01),
	+ Smernica Rady 2000/78/ES z 27. novembra 2000, ktorá ustanovuje všeobecný rámec pre rovnaké zaobchádzanie v zamestnaní a povolaní (Mimoriadne vydanie Ú. v. EÚ, kap. 05/zv. 04),
	+ Smernica Rady 2001/23/ES z 12. marca 2001 o aproximácii zákonov členských štátov týkajúcich sa zachovania práv zamestnancov pri prevodoch podnikov, závodov alebo častí podnikov alebo závodov (Mimoriadne vydanie Ú. v. EÚ, kap. 05/zv. 04),
	+ Smernica Európskeho parlamentu a Rady 2006/54/ES z 5. júla 2006 o vykonávaní zásady rovnosti príležitostí a rovnakého zaobchádzania s mužmi a ženami vo veciach zamestnanosti a povolania (prepracované znenie) (Ú. v. EÚ, L 204, 26. 7. 2006),
	+ Smernica Európskeho parlamentu a Rady 2008/94/ES z 22. októbra 2008 o ochrane zamestnancov pri platobnej neschopnosti ich zamestnávateľa (kodifikované znenie) (Text s významom pre EHP) (Ú. v. EÚ, L 283, 28. 10. 2008),

b) je obsiahnutá v judikatúre Súdneho dvora Európskej únie, a to vo vzťahu k čl. I v

- rozsudku ESD C-34/02 Sante Pasguini gegen Istituto Nazionale della Previdenza Sociale (INP),

- rozsudku ESD C-92/02 Nina Kristiansen gegen Rijksdienst voor Arbeidsvoorziening,

- rozsudku ESD C-160/01 Karin Mau,

**4. Záväzky Slovenskej republiky vo vzťahu k Európskej únii:**

a) lehota na prebratie smernice alebo lehota na implementáciu nariadenia alebo rozhodnutia

- bezpredmetné,

b) lehota určená na predloženie návrhu právneho predpisu na rokovanie vlády podľa určenia gestorských ústredných orgánov štátnej správy zodpovedných za transpozíciu smerníc a vypracovanie tabuliek zhody k návrhu všeobecne záväzných právnych predpisov

 - bezpredmetné,

c) informácia o konaní začatom proti Slovenskej republike o porušení podľa čl. 258 až 260 Zmluvy o fungovaní Európskej únie

 - v danej oblasti nebolo začaté uvedené konanie proti Slovenskej republike,

d) informácia o právnych predpisoch, v ktorých sú preberané smernice už prebraté spolu s uvedením rozsahu tohto prebratia

- návrhom zákona sa nepreberá smernica.

**5. Stupeň zlučiteľnosti návrhu právneho predpisu alebo návrhu legislatívneho zámeru s právom Európskej únie:** úplný

**6. Gestor a spolupracujúce rezorty:** Ministerstvo práce, sociálnych vecí a rodiny Slovenskej republiky.

 **Doložka vybraných vplyvov**

**A.1. Názov materiálu:** Návrh zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa mení zákon č. 462/2003 Z. z. o náhrade príjmu pri dočasnej pracovnej neschopnosti zamestnanca a o zmene a doplnení niektorých zákonov v znení neskorších predpisov.

**Termín začatia a ukončenia PPK:** od XY. jún 2011 do XY. jún 2011

**A.2. Vplyvy:**

|  |  |  |  |
| --- | --- | --- | --- |
|   | Pozitívne\*  | Žiadne\* | Negatívne\* |
| 1. Vplyvy na rozpočet verejnej správy |  |  | X |
| 2. Vplyvy na podnikateľské prostredie – dochádza k zvýšeniu regulačného zaťaženia? |  | X |  |
| 3. Sociálne vplyvy – vplyvy  na hospodárenie obyvateľstva,– sociálnu exklúziu,– rovnosť príležitostí a rodovú rovnosť a vplyvy na zamestnanosť | X |  | X |
| 4. Vplyvy na životné prostredie |  | X |   |
| 5. Vplyvy na informatizáciu spoločnosti |  | X |   |

**\*** Predkladateľ označí znakom x zodpovedajúci vplyv (pozitívny, negatívny, žiadny), ktorý návrh prináša v každej oblasti posudzovania vplyvov. Návrh môže mať v jednej oblasti zároveň pozitívny aj negatívny vplyv, v tom prípade predkladateľ označí obe možnosti. Bližšie vysvetlenie označených vplyvov bude obsahovať analýza vplyvov. Isté vysvetlenie, či bilanciu vplyvov (sumárne zhodnotenie, ktorý vplyv v danej oblasti prevažuje) môže predkladateľ uviesť v poznámke.

**A.3. Poznámky**

Vplyvy na rozpočet verejnej správy – predpokladá sa, že celkový vplyv na rozpočet verejnej správy v rokoch 2011 až 2014 bude mierne negatívny z dôvodu, že sa očakávajú vyššie výdavky v porovnaní s upraveným rozpočtom Sociálnej poisťovne na rok 2011 a s rozpočtovým výhľadom na roky 2012 až 2013 najmä na vyplatenie nemocenských dávok. Na druhej strane však niektoré navrhované opatrenia prispejú k úspore administratívnych nákladov Sociálnej poisťovne.

Vplyvy na podnikateľské prostredie – návrh zákona nemá vplyv na podnikateľské prostredie.

Sociálne vplyvy – návrh zákona má pozitívne sociálne vplyvy, pretože zmierňuje podmienky nároku na nemocenské dávky pre samostatne zárobkovo činné osoby a dobrovoľne poistené osoby.

**A.4. Alternatívne riešenia**

Z dôvodu, že nevyhnutnosť prijať navrhované opatrenia vychádza priamo z aplikačnej praxe výkonu sociálneho poistenia, neuvažovalo sa s alternatívnymi riešeniami.

**A.5. Stanovisko gestorov**

**Vplyvy na rozpočet verejnej správy,**

**na zamestnanosť vo verejnej správe a financovanie návrhu**

**2.1. Zhrnutie vplyvov na rozpočet verejnej správy v návrhu**

Vplyvy návrhu zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa mení zákon č. 462/2003 Z. z. o náhrade príjmu pri dočasnej pracovnej neschopnosti zamestnanca a o zmene a doplnení niektorých zákonov v znení neskorších predpisov sa porovnávajú s upraveným rozpočtom Sociálnej poisťovne na rok 2011 a s rozpočtovým výhľadom na roky 2012 a 2013. Navrhovaná účinnosť opatrení je od 1. októbra 2011.

Tabuľka č. 1

|  |  |
| --- | --- |
|  | **Vplyv na rozpočet verejnej správy (cash)** |
| **Rozpočet verejnej správy (v eur)** | **2011** | **2012** | **2013** | **2014** |
| **Príjmy verejnej správy celkom** | **0** | **0** | **0** | **0** |
| Štátny rozpočet | 0 | 0 | 0 | 0 |
| Obce | 0 | 0 | 0 | 0 |
| VÚC | 0 | 0 | 0 | 0 |
| Sociálna poisťovňa | 0 | 0 | 0 | 0 |
| Zdravotné poisťovne | 0 | 0 | 0 | 0 |
| ***z toho:*** |  |  |  |  |
|  ***- vplyv na ŠR*** | ***0*** | ***0*** | ***0*** | ***0*** |
|  ***- vplyv na územnú samosprávu*** | ***0*** | ***0*** | ***0*** | ***0*** |
| **Výdavky verejnej správy celkom** | **2 3000 000** | **13 100 000** | **14 100 000** | **15 200 000** |
| Štátny rozpočet | 0 | 0 | 0 | 0 |
| Obce | 0 | 0 | 0 | 0 |
| VÚC | 0 | 0 | 0 | 0 |
| Sociálna poisťovňa | 2 300 000 | 13 100 000 | 14 100 000 | 15 200 000 |
| Zdravotné poisťovne | 0 | 0 | 0 | 0 |
| ***z toho:*** |  |  |  |  |
|  ***- vplyv na ŠR*** | ***0*** | ***0*** | ***0*** | ***0*** |
|  ***- vplyv na územnú samosprávu*** | ***0*** | ***0*** | ***0*** | ***0*** |

**2.2. Financovanie návrhu**

Tabuľka č. 2

|  |  |
| --- | --- |
|  | **Vplyv na rozpočet verejnej správy (cash)** |
| **Financovanie (v eur)** | **2011** | **2012** | **2013** | **2014** |
| **Celkový vplyv na rozpočet verejnej správy (- príjmy, + výdavky)** | **2 300 000** | **13 100 000** | **14 100 000** | **15 200 000** |
| z toho vplyv na ŠR | 0 | 0 | 0 | 0 |
| financovanie zabezpečené v rozpočte | 2 300 000 | 13 100 000 | 14 100 000 | 15 200 000 |
| ostatné zdroje financovania | 0 | 0 | 0 | 0 |
| **Rozpočtovo nekrytý vplyv / úspora \*** | 0 | 0 | 0 | 0 |
| \* úspora má znamienko (-) |  |  |  |  |

**Návrh na riešenie úbytku príjmov alebo zvýšených výdavkov podľa § 33 ods. 1 zákona č. 523/2004 Z. z. o rozpočtových pravidlách verejnej správy:**

**2.3. Popis a charakteristika návrhu**

**2.3.1. Popis návrhu:**

Návrh zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa mení zákon č. 462/2003 Z. z. o náhrade príjmu pri dočasnej pracovnej neschopnosti zamestnanca a o zmene a doplnení niektorých zákonov v znení neskorších predpisov. Navrhovaná účinnosť opatrení je od 1. októbra 2011.

* 1. *Zmiernenie podmienok nároku na priznanie nemocenskej dávky* pre samostatne zárobkovo činné osoby a dobrovoľne poistené osoby - zaplatené poistné sa bude sledovať len v období posledných piatich rokov miesto doterajších desiatich rokov pred vznikom dôvodu na poskytnutie nemocenskej dávky.
	2. *Zrušenie povinnosti pre Sociálnu poisťovňu vydávať rozhodnutia* o nemocenských dávkach a o úrazovom príplatku, s výnimkou sporných prípadov.
	3. Zamestnancovi, ktorému trvalo nemocenské poistenie menej ako 90 dní u zamestnávateľa, u ktorého vznikla dočasná pracovná neschopnosť, sa navrhuje určovať *výšku nemocenskej dávky z aktuálneho minimálneho vymeriavacieho základu* na platenie poistného na nemocenské poistenie, ak jeho reálny pravdepodobný vymeriavací základ nie je nižší.
	4. *Zavedenie identifikátora platby poistného*, čo vytvorí podmienky pre efektívnejšiu komunikáciu medzi Sociálnou poisťovňou a platiteľom poistného.
	5. *Postúpenie pohľadávok z rokov 1993 a 1994*, ktoré spĺňajú charakter trvalo nevymožiteľných pohľadávok štátu, na právnickú osobu so 100 % majetkovou účasťou štátu.
	6. *Prenesenie výkonu valorizácie príplatku* za štátnu službu k dôchodku na Sociálnu poisťovňu, ktorá tento príplatok vypláca.

**2.3.2. Charakteristika návrhu podľa bodu  2.3.2. Metodiky :**

zmena sadzby

    zmena v nároku

      nová služba alebo nariadenie (alebo ich zrušenie)

  x    kombinovaný návrh (zmena sadzieb, zmena vymeriavacích základov a zmena nároku)

       iné

**2.3.3. Predpoklady vývoja objemu aktivít:**

Navrhované legislatívne zmeny v oblasti sociálneho poistenia si vyžiadajú zmenu informačného systému Sociálnej poisťovne. Celkovo však možno konštatovať, že navrhované opatrenia mierne znížia administratívnu záťaž Sociálnej poisťovne.

**2.3.4. Výpočty vplyvov na verejné financie**

Návrh zákona nemá žiadny vplyv na štátny rozpočet.

Predmetný návrh opatrenia má negatívny finančný vplyv na rozpočet Sociálnej poisťovne. Vyššie výdavky na nemocenské dávky sú iba čiastočne kompenzované nižšími výdavkami z dôvodu zrušenia povinnosti zasielať rozhodnutia v prípade nemocenských dávok a úrazového príplatku. Postúpenie pohľadávok bude znamenať rast príjmov iba po účtovnej stránke - k samotnému prevodu hotovosti nedôjde.

**Kvantifikácia príjmov**

Predmetný návrh zákona nebude mať vplyv na príjmy Sociálnej poisťovne, ani na príjmy štátneho rozpočtu (nezvyšuje ich, ale ani ich neznižuje).

**Kvantifikácia výdavkov**

Niektoré opatrenia v návrhu zákona budú mať vplyv na výdavky Sociálnej poisťovne. Ako je uvedené v tabuľke č. 1 celkovo dôjde k nárastu výdavkov v roku 2011 o 2,3 mil. eur; v roku 2012 o 13,1 mil. eur; v roku 2013 o 14,1 mil. eur a v roku 2014 o 15,2 mil. eur.

*Zmiernenie podmienok nároku na priznanie nemocenskej dávky* pre samostatne zárobkovo činné osoby a dobrovoľne poistené osoby - vychádza sa z predpokladu, že dôjde k nárastu počtu prípadov nemocenských dávok u samostatne zárobkovo činných osôb a dobrovoľne poistených osôb o 20 %.

*Zrušenie povinnosti pre Sociálnu poisťovňu vydávať rozhodnutia* o nemocenských dávkach a o úrazovom príplatku *-* vychádzalo sa z počtu 682 768 kladných rozhodnutí vydaných v roku 2010. Predmetné rozhodnutia sa tlačili tri krát (koncept, pre klienta a do spisu) v priemere na dva listy kancelárskeho papiera, čo predstavuje cca 4 096 608 listov. Rozhodnutia sa zasielajú klientom obyčajnou listovou zásielkou v okienkových obálkach - z toho vyplýva úspora na poštovnom. Taktiež sa počíta s úsporou 683 tonerov.

*Výška nemocenskej dávky sa bude určovať z aktuálneho minimálneho vymeriavacieho základu* prezamestnanca, ktorému trvalo nemocenské poistenie menej ako 90 dní, ak jeho reálny pravdepodobný vymeriavací základ nie je nižší. Z dôvodu absencie údajov vo veci nemocenských dávok v závislosti od dĺžky trvania nemocenského poistenia zamestnanca - možno iba konštatovať, že dôjde k úspore finančných prostriedkov základného fondu nemocenského poistenia.

*Zavedenie identifikátora platby poistného* - mesačne do Sociálnej poisťovne príde približne 500 000 položiek, ktoré nie je možné prideliť z dôvodu, že neobsahujú variabilný a špecifický symbol. Zavedením povinnosti uvádzať identifikátor pre platiteľov poistného sa predíde manuálnemu došetrovaniu. Z uvedeného dôvodu je očakávané zníženie administratívnej záťaže Sociálnej poisťovne.

*Postúpenie pohľadávok z rokov 1993 a 1994 -* ide o pohľadávky voči už neexistujúcim subjektom, kde postúpenie, resp. odpis znamená len účtovné a evidenčné vysporiadanie pohľadávky, preto tento „príjem“ nie je zohľadnený v sumárnych kvantifikáciách. Postúpenie sa bude týkať približne 150 mil. eur a odpis približne 6 mil. eur.

*Prenesenie výkonu valorizácie príplatku* za štátnu službu k dôchodku na Sociálnu poisťovňu, ktorá tento príplatok vypláca. Vzhľadom na nízky počet predmetných príplatkov sa neočakáva zvýšenie administratívneho zaťaženia zamestnancov odboru dôchodkových dávok Sociálnej poisťovne.

**Vplyv na jednotlivé kategórie príjmov a výdavkov rozpočtu verejnej správy**

*Výdavky štátneho rozpočtu*– návrh zákona nebude mať vplyv na štátny rozpočet.

*Výdavky Sociálnej poisťovne*– predpokladá sa mierne negatívny vplyv na rozpočet Sociálnej poisťovne v porovnaní s upraveným rozpočtom Sociálnej poisťovne na rok 2011 a rozpočtovým výhľadom na roky 2012 a 2013.

Tabuľky č. 3

|  |  |  |
| --- | --- | --- |
|  |  | **Vplyv na rozpočet Sociálnej poisťovne (cash)** |
|  | **Rozpočet Sociálnej poisťovne – výdavky (v eur)** | **2011** | **2012** | **2013** | **2014** |
| **600** | **Bežné výdavky** | **2 300 000** | **13 100 000** | **14 100 000** | **15 200 000** |
| *630* | *Tovary a služby* | *-100 000* | *-400 000* | *-400 000* | *-400 000* |
| *640* | *Bežné transfery* | *2 400 00* | *13 500 000* | *14 500 000* | *15 600 000* |
| 641 | Transfery v rámci verejnej správy |  0 | 0 | 0 | 0 |
| 642 | Transfery jednotlivcom a neziskovým právnickým osobám | *2 400 000* | *13 500 000* | *14 500 000* | *15 600 000* |

|  |  |  |
| --- | --- | --- |
|  |  | **Vplyv na rozpočet verejnej správy (cash)** |
|  | **Rozpočet verejnej správy - výdavky** **(v eur)** | **2011** | **2012** | **2013** | **2014** |
| **600** | **Bežné výdavky** | **2 300 000** | **13 100 000** | **14 100 000** | **15 200 000** |
| *630* | *Tovary a služby* | *-100 000* | *-400 000* | *-400 000* | *-400 000* |
| *632003* | *Poštovné služby a telekomunikačné služby* | *-100 000* | *-300 000* | *-300 000* | *-300 000* |
| *633006* | *Všeobecný materiál* | *0* | *-100 000* | *-100 000* | *-100 000* |
| *640* | *Bežné transfery* | *2 400 000* | *13 500 000* | *14 500 000* | *15 600 000* |
| 641 | Transfery v rámci verejnej správy | 0 | 0 | 0 | 0 |
| 642 | Transfery jednotlivcom a neziskovým právnickým osobám | 2 400 000 | 13 500 000 | 14 500 000 | 15 600 000 |

**Sociálne vplyvy - vplyvy na hospodárenie obyvateľstva, sociálnu exklúziu, rovnosť príležitostí a rodovú rovnosť a na zamestnanosť**

|  |
| --- |
| **Sociálne vplyvy predkladaného materiálu - vplyvy na hospodárenie obyvateľstva, sociálnu exklúziu, rovnosť príležitostí a rodovú rovnosť a vplyvy na zamestnanosť** |
| **4.1.** Identifikujte vplyv na hospodárenie  domácností a špecifikujte ovplyvnené skupiny domácností, ktoré budú pozitívne/negatívne ovplyvnené.  | Zmiernenie podmienok nároku na nemocenské dávky sa pozitívne prejaví u samostatne zárobkovo činných osôb a dobrovoľne poistených osôb. Naopak mierne zníženie priznanej nemocenskej dávky možno očakávať u úzkej skupiny zamestnancov, ktorým trvá nemocenské poistenie menej ako 90 dní.  |
| *Kvantifikujte:*  | Predpokladá sa, že dôjde k nárastu počtu prípadov nemocenských dávok u samostatne zárobkovo činných osôb a dobrovoľne poistených osôb o 20 %, čo by na základe vyplatených nemocenských dávok v roku 2010 malo predstavovať približne nárast o 57 tisíc prípadov ročne, s priemernou výškou 237 eur na prípad.  |
| *Rast alebo pokles príjmov/výdavkov na priemerného obyvateľa* |
| *Rast alebo pokles príjmov/výdavkov za jednotlivé ovplyvnené skupiny domácností**Celkový počet obyvateľstva/domácností ovplyvnených predkladaným materiálom* |
|  |
| **4.2.** Zhodnoťte kvalitatívne (prípadne kvantitatívne) vplyvy na prístup k zdrojom, právam, tovarom a službám u jednotlivých ovplyvnených skupín obyvateľstva. | Zlepší sa prístup k nemocenským dávkam pre samostatne zárobkovo činné osoby, dobrovoľne poistené osoby a prístup pre zamestnancov zostane zachovaný. Pri zamestnancoch dôjde však k zníženiu výšky nemocenských dávok pre špecifické tzv. „špekulatívne“ prípady.  |
| **4.3.** Zhodnoťte vplyv na rovnosť príležitostí:Zhodnoťte vplyv na rodovú rovnosť. | Navrhované opatrenie nemá vplyv na rodovú rovnosť a rovnosť príležitosti. |
| **4.4.** Zhodnoťte vplyvy na zamestnanosť.Aké sú vplyvy na zamestnanosť ?Ktoré skupiny zamestnancov budú ohrozené schválením predkladaného materiálu ?Hrozí v prípade schválenia predkladaného materiálu hromadné prepúšťanie ? |  Navrhované opatrenie nemá vplyv na zamestnanosť v Slovenskej republike. |